Preacinstirea 
Maicii Pomnului 


înţelegere neînțeleasă eşti Născătoare de 


Dumnezeu, întru apărărea poporului celui ortodox; 
pentru aceasta vrâăjmaşii nu se pricep cît de 


ternică este rugăciunea Maicii lui Dumnezeu; 
ă noi bineştiind atotputernica ta apărare, cu 


umilinţă cântăm către tine: 


Bucură-te, ceea ce ai ruşinat înţelepciunea 
cea deşartă a lumii acesteia şi pe cei 
orbiţi de dînsa îi povăţuieşti la calea 
mântuirii. 

Bucură-te, păstrarea dreptei credinţe, şi 
învăţătoarea dogmelor celor ortodoxe. 

Bucurâ-te, ceea ce tai eresurile şi 
rătăcirile cele pierzâtoare. 

Bucură-te, ceea ce ruşinezi pe cei mincinoşi 
şi ghicitorile cele deşarte. 

Bucură-te, povățuitoare neadormită a tuturor 
celor orbiţi şi rătăciţi. 


Gin: Acatistul Acoperâmîntului 
Maicii Domnului 


Motto: Iar cine va sminti pe unul 
dintr-aceştia asi aici care 
cred în Nine, ai bine i-ar 
fi tui să i atirne de gît . 
o piatră de moară şi să fie 
afundat în adîncul sării... 
Vai omului aceluia prin care 
vine swinteala (Matei 18,6-7) 


Noi creştinii ortodocşi o cinstim pe Prea 
Sfînta Fecioară Maria mai mult decît pe toţi 
sfinţii şi îngerii din cer,. pentru că ea s-a 
învrednicit să nască pe Hristos, Mîntuitorul, 
lumii, prin umbrirea Duhului Sfînt. Cinstirea pe 
care o dâm Maicii Domnului se numeşte preacinstire 
sau supravenerare, căci ea nu este numai o 
"prietenă" a Lui, asemenea celorlalţi sfinţi, ci 
este mai presus decît toţi sfinţii şi îngerii. 

De aceea, atît îngerii cît şi oamenii i se 
închină şi o cinstesc cu rugăciuni, cu cîntâări, 
slujbe şi o cinstesc şi o laudă. Astfel i s-a 
închinat Arhanghelul Gavriil la Buna Vestire (Luca 
1,28) şi Sfînta Elisabeta, mama Sfîntului -Ioan 
Botezâtorul (Luca 1,42 - 45). e 

însăşi Preasfînta Fecioară Maria prooro- 
ceşte despre ea prin Duhul Sfînt: "Că iată de acum 
mă vor ferici toate neamurile, câ mi-a făcut mie 
mărire Cel Puternic...” (Luca 1,48 - 49) 

Din aceste cuvinte înţelegem că, cinstirea 
Maicii Domnului este voită şi rînduită de însuşi 
Dumnezeu în Biserica Sa. Această cinstire, pe care 
i-o dă Biserica Ortodoxă Fecioarei Maria, formează 


* Toate citatele din această lucrare sînt luate din Sfinta 
Scriptură, edița 1982 - Bucureşti 


cultul Maicii Domnului. 

în cadrul cultului Preasfintei Născătoare 
de Dumnezeu, amintim marile praznice împărăteşti 
închinate ei, precum sînt: Naşterea Maicii 
Domnului, Intrarea în Biserică, Buna Vestire şi 
Adormirea Maicii Domnului. Apoi sînt slujbele ce 
se fac în biserici şi mânăstiri în cinstea ei; 
acatistele, paraclisele şi rugăciunile la icoanele 
pictate şi împodobite atît de frumos, mai ales 
făcătoare de minuni şi multe alte rugâciuni prin 
care cerem ajutorul Maicii Domnului în toate 
zilele vieţii noastre. 

Cinstim pe Maica Domnului pentru că ea 
este Maică după trup a Fiului lui Dumnezeu şi cea 
dintîi rugătoare pentru lume înaintea Preasfintei 
Treimi. Ea ne ajută cel mai mult la dobîndirea 
mîntuirii prin sfintele ei rugăciuni. 

* 


însă, de-a lungul veacurilor, s-au ivit şi 
unii hulitori, atît împotriva Mîntuitorului şi a 
Evangheliei Sale, cît şi împotriva Maicii 
Domnului, pe care îi numim eretici sau sectanţi. 
Sfîntul Apostol Pavel în epistolele sale 
_către Timotei, arată destul de clar câ, în zilele 
din urmă, vor apare oameni care nu vor mai suferi 
învăţătura cea după dreapta credinţă, ci îşi vor 
pune învăţători după poftele lor, abătîndu-se 
câtre basme, avînd înfăţişarea adevăratei 
credinţe, dar tâgăduind puterea ei, mereu învăţînd 
şi neputîna ajunge la cunoaşterea adevărului. 
“După cum Iannes şi  Iambres s-au 
împotrivit lui Moise, aşa şi aceştia stau 
împotriva adevărului, oameni stricaţi la minte şi 
netrebnici pentru credinţă. Dar nu vor merge mai 
departe, pentru că nebunia lor va fi vădită 
tuturor, precum a fost şi a acelora... Iar oamenii 
răi şi amăgitorii vor merge spre tot mai râu, 
rătăcind pe alţii şi rătăciţi fiind ei înşişi”. 
(II Tim. 3,8 -9; 13) 
Noi, dintru începutul plămădirii acestui 
neam aşa ne ştim, români şi creştini ortodocşi. 
Aşa ne-am născut şi avem datoria să pâstrân curat 


şi: deplin ce am moştenit de la străbuni, ca de la 
Dumnezeu, căci spune Sfîntul Apostol Pavel: 
"...Stați neclintiţi şi ţineţi predaniile pe care 
le-aţi învăţat, fie prin cuvînt, fie prin epistola 
noastră” (II Tes. 2,15). 

* 


Protestanţii, şi împreună cu ei sectarii 
neoprotestanţi, printre multele lor râtăâciri şi 
învățături mincinoase au adus şi cele împotriva 
Maicii Domnului, Preasfînta Născătoare de Dumnezeu 
şi Pururea Fecioară Maria, cum câ nu trebuie să-i 
aducem această cinste, pentru câ a fost o "femeie" 
obişnuită care a mai avut şi alţi fii, câ nu 
trebuie să ne rugăm ei, căci Unul este mijlocitor 
nouâ spre mîntuire. 

+ 

în cele ce urmează vom încerca să arătăm 
pe ce mărturii din Sfînta Scriptură ne sprijinim 
noi atunci cînd cinstim pe Preasfînta Născătoare 
de Dumnezeu şi Pururea Fecioara Maria. 

Cinstim pe sfinţii lui Dumnezeu pentru că 
ei sînt prietenii şi casnicii Lui, după cum este 
scris: " Voi prietenii Mei sînteţi, dacă faceţi 
cele ce vă poruncesc " (Ioan 15,14). Şi iarăşi: 
“...Şi a crezut Avraam lui Dumnezeu şi i s-a 
socotit lui ca dreptate” şi "a fost numit prieten 
al lui Dumnezeu” (Iacov 2,23). încă mai ştim că 
sfinţii sînt preaslăviţi: de Dumnezeu în ceruri 
(Luca 20,36) şi că ei vor judeca lumea (I Cor.6,2; 
Matei 19,28; Evrei 12,22-23). Ei au posibilitatea, 
în cer, de a mijloci câtre Dumnezeu pentru oameni 
şi de a contribui la mîntuirea noastră: "şi cînd 
(Mielul) a luat cartea, cele patru fiinţe şi cei 
douăzeci şi patru de bătrîni au căzut înaintea 
Mielului, avînd fiecare alâute şi cupe de aur, 
pline cu tâmiie, care sînt rugăciunile sfinţilor" 
(Apoc.5,8). 

Iar pe Preasfînta Fecioară Maria şi 
Născătoarea de Dumnezeu o cinstim mai mult decît 
pe toţi sfinţii şi îngerii (preacinstire), dar 
nu-i aducem slujire ca lui Dumnezeu, pentru câ ea 
este Maica Fiului lui Dumnezeu, nu numai o “prie- 


tenâ“ a Lui, asemenea celorlalţi sfinţi. Ea este 
mai presus decît sfinţii şi îngerii, deoarece şi 
îngerii şi oamenii i se inchină. 

* 

Spun hulitorii Maicii Domnului cã nu 
trebuie să-i dăm multă cinstire pentru că nici 
Însuşi Fiul ei, Iisus Hristos n-a cinstit-o. 
Aceasta s-ar vede din cuvintele Mântuitorului: 
“Cineva i-a zis: Iată mama Ta şi fraţii Tâi stau 
afară, câutînd să-ţi vorbească. Iar El i-a zis: 
Cine este mama Mea şi cine sînt fraţii Mei? şi 
întinzînd mîna câtre ucenicii Sâi, a zis: lată 
mama Mea şi fraţii Mei. Că oricine va face voia 
Tatălui Meu Celui din ceruri, acela îmi este şi 
frate şi soră şi mamă” (Matei 12,47-50). 

Deci, faptul că Fecioara Maria I-a fost 
mamă nu are nici o importanţă în faţa Lui; 
legăturile Sale de sînge sau rudenie trupească 
n-au nici un preţ şi nici o precădere faţă de 
legăturile Sale spirituale cu cei ce fac voia 
Tatălui, oricine ar fi aceştia. 

Încă mai adaugă ei, că aceasta se vede şi 
din modul cum i se adresează Mîntuitorul şi în 
alte prilejuri, numind-o femeie, ceea ce înseamnă 
că a fost căsâtorită, iar nu fecioară aşa cum s-ar 
adeveri din cuvîntul Scripturii: “Deci Iisus, 
văzînd pe Maica Sa şi pe ucenicul pe care îl iubea 
stînd alături, a zis mamei Sale: "Femeie, iată 
fiul tău!“ (Ioan 19,26). 

Tot aşa o numeşte dispreţuitor şi la nunta 
din Cana Galileii: “A zis ei Iisus: Ce ne priveşte 
pe Mine şi pe tine, femeie?” (Ioan 2,4). şi în 
acest caz nici noi nu o putem socoti mai mult şi 
nu îi putem aduce un cult deosebit. 

* 

Dar nu este aşa cum cred toți aceşti 
rãtãciți de la adevār, care interpretează Sfînta 
Scriptură după a lor minte bolnavă şi plină de 
mîndrie; căci în primul caz este vorba de altceva, 
gi anume că, în afară de înrudirea trupească mai 
există şi o altă înrudire cu Hristos, mult mai 
mare şi mai importantă; înrudirea sufletească, ce 


constă în a face voia lui Dumnezeu. Această 
înrudire nu o desfiinţează însă şi nici nu o 
micşorează pe cea trupească. Deosebirea constă . 
numai în aceea că înrudirea sufletească şi-o poate 
cîştiga oricine, împlinind voia Tatălui. 

înrudire înseamnă nu numai o legătură de 
sînge trupească, ci şi o legătură de dragoste şi 
de unitate sufletească. Cel ce face voia lui 
Dumnezeu, acela devine sufleteşte înrudit cu 
Dumnezeu. Astfel, prin cuvintele de mai sus, 
Mântuitorul, nici nu a înlăturat înrudirea sa 
trupeascâ cu Maica Sa, nici n-a micşorat cinstirea 
ce i se cuvenea unei mame de la fiul ei, ci numai 
a căutat să accentueze că cealaltă înrudire cu El, 
cea sufletească, deşi este de mare preţ, o poate 
realiza totuşi orice credincios. 

Aşadar, a fost un cuvînt de îndemn şi de 
încurajare la adresa mulțimii, iar nu unul de 
dispreţ la adresa Maicii Sale, 

Mântuitorul nostru Iisus Hristos, cît a 
fost cu Maica Sa pe pâmînt, pururea o asculta şi o 
iubea pe ea şi era supus ei (Luca 2,51) şi oricînd 
îi cerea ceva nu se arâta neascultâtor faţă de ea. 
Astfel, la nunta din Cana Galileii, la cererea 
Mamei Sale, El a făcut prima minune, prefăcînd apa 
în vin (Ioan 2,3-10). 

Apoi a avut mare grijă de Maica Sa; chiar 
gi cînd era râstignit pe cruce, purtîndu-i de 
grijă, a dat-o spre îngrijire celui mai iubit 
dintre ucenicii Lui - Sfîntului Ioan Evanghelistul 
- după cum este scris: "Deci Iisus, văzînd pe mama 
Sa şi pe ucenicul pe care îl iubea stînd alături, 
a zis mamei Sale: "Femeie, iată fiul tâu! Apoi a 
zis ucenicului : Iată mama ta! Şi din ceasul acela 
ucenicul a luat-o la sine (Ioan 19,26-27). 
vezi câ Mîntuitorul, aici, în vremea cea mai grea 
a suferințelor Sale de pe cruce, nu a neglijat 
purtarea de grijă faţă de Maica Sa, care L-a 
născut şi L-a crescut. şi cum ar fi putut să 
dispreţuiască pe Mama Sa, cînd Însuşi Dumnezeu a 
dat poruncă s-o cinstim pe tata şi pe mama după 
cum scris este: "Cinsteşte pe tatăl tâu şi pe mama 


ta...” (Deut.5,:6). 
în al doilea caz, nu este vorba de 
disprey, ci dimpotrivă se vede cun S-a îngrijit de 
soarta ei încredinţind-o pe ea purtării de grijă 
Apostolului Ioan - ştiind că El nu va mai sta pe 
pămînt pentru ca sã o îngrijească în restul vieţii 
ei, după cum am arătat şi mai sus. Acest lucru nu 
e o necinstire, ci cu adevărat, o mare cinstire şi 
respect faţă de Mama Sa, căreia nici în chinurile 
de pe cruce nu uită să-i poarte de grijă, urmare 
dragostei celei mari pe care o avea faţă de ea, ca 
mamă. Iar dacă o numeşte "femeie", nicidecum în 
înţeles de femeie căsâtorită sau în semn de 
dispreţ, ci numai în înţelesul de gen, sex. Căci 
tot aşa sau adresat şi cei doi îngeri Mariei 
Magdalena la mormînt: "Femeie, de ce piîngi? (Ioan 
20,13). Iar cei doi bărbaţi care s-au arătat la 
înălţarea la cer a Domnului, au zis câtre 
Apostoli: "Bărbaţi galileeni, ce staţi privind la 
cer?" (Fapte 1,11). Nici îngerii, nici cei doi 
bărbaţi n-au adresat dispreţuitor cuvintele 
"femeie" sau “bărbaţi”, ci dimpotrivă, în chip 
mîngîietor. 
* 
Încă ne mai întreabă sectarii unde spune 
Sfînta Scriptură că Maria, mama lui Iisus, a fost 
Fecioară şi Pururea Fecioară, aşa cum o numim noi? 
* Că a 
născut fiind fecioară, Sfînta Scriptură ne arată 
în acest fel: "Cînd arhanghelul Gavriil a venit în 
Nazaret şi i-a binevestit ei că v-a naşte pe Fiul 
lui Dumnezeu (Luca 1,35), intrînă la ea a numit-o 
"plină de har" şi "binecuvîntată între femei" 
(Luca 1,28). Se vede, cum arhanghelul s-a închinat 
Fecioarei Maria, numind-o pe ea "plină de har" şi 
"binecuvîntată între femei" şi că ea a aflat mare 
har la Dumnezeu; cum câ n-a cunoscut bărbat; cum a 
fost umbrită de puterea Celui Preaînalt şi că a 
zămislit şi a născut din Duhul Sfînt pe Fiul lui 
Dumnezeu. Deşi era fecioară, neştiind de bărbat, 
îngerul Domnului nu i-a zis “binecuvîntată eşti tu 


între fecioare”, ci “binecuvîntată eşti tu între 
femei", prin aceasta nearătînd dispreţ faţă de 
Preasfînta Născătoare de Dumnezeu, cea “plină de 
dar", ci descoperind o taină veche: "zdrobirea 
capului şarpelui prin femeie" (Fac. 3,15) şi că ea 
va fi acea tainică şi duhovnicească Evă care va 
naşte pe noul Adam, Hristos, Care va aduce viaţa 
în lume. Dumnezeieştii Părinţi ai Bisericii zic, 
că: Hristos S-a numit sãmînța femeii (Fac. 3,15), 
ca Cel ce nu S-a nâscut din sâmînţă de bărbat, ci 
de la Duhul Sfînt şi din preacuratele sîngiuiri 
ale Preasfintei Feciore şi-a luat Trup. 

în ziua cea mare a judecâţii de apoi, 
acestă împărăteasă şi Fecioară Maria, va sta de-a 
dreapta tronului Fiului său, cu mare şi negrăită 
slavă, după cum psalmistul arată, zicînd: "Şezut-a 
împărăteasa de-a dreapta Ta îmbrăcată în haină 
aurită şi prea înfrumuseţată” (Ps. 44,10-11,21) 
Pentru că Arhanghelul Gavriil a numit-o pe ea 
femeie cînd a zis:  "binecuvîntată eşti tu între 
femei”, apoi pentru aceasta, înseamnă câ Fecioara 
Maria a fost femeie căsătorită? 

Oare n-a zis ea la închinarea îngerului câ 
“nu ştie de bărbat"? (adică sînt fecioară). 

Sau cînd Dumnezeu a zidit-o pe Eva din 
coasta lui Adam (Fac. 2,21-22) şi a adus-o la el, 
iar el a numit-o "femeie", oare şi atunci Eva era 
femeie căsătorită, fiindcă Adam a numit-o femeie? 
Oare nu era atunci Eva fecioară zidită din trupul 
lui Adam cel feciorelnic fără împreunare de 
femeie? 

Aşadar, dacă Eva a fost zidită de 
Dumnezeu, fecioară, iar Însuşi Dumnezeu şi Adam, 
pe această fecioară o numesc "femeie", apoi o 
e ea femeie în înţeles de femeie 

- cum râu înţeleg toţi sectarii şi 


Căci precum Eva era fecioară, atunci cînd 
i-a zis femeie, tot aşa, Eva cea tainică şi 
duhovnicească, Prea Curata Fecioară Maria, care a 
născut pe Noul Adam, Hristos, Fecioară este în 
vecii vecilor cu toate că Sfînta Scriptură o 


numeşte pe ea femeie, arātînd prin aceasta sexul 
sau genul ei feminin. 

Atunci Adam, rin lucrarea lui Dumnezeu a 
născut întru feciorie din trupul său femeie, fără 
de femeie (adică fără a se împreuna cu femeie), 
iar la plinirea vre ii, firea femeiască, prin 
lucrarea întul Duh, a născut bărbat fârăâ de 
bărbat, nâscînd Fecioara şi râmînînd 
fecioară precum la înceg ut a născut Adam întru 
feciorie inevoind Dumnezeu, ca întru 
Fecioara dea împrumut firii Adam celui 


vechi Adam, Cel născut din Fecioară, 
Care 1 lume şi S-a îmbrăcat în firea 
noastr aita Sa milă şi bunătate, pentru 
ca să izbăvească pe vechiul Adam cu tot neamul 
lui, din osînaă şi din moarte. "Căci precum întru 


Adam toţi mor, aşa întru Hristos, toţi înviază” 

(Rom. 6, 5- ani 3,167 5,24 Ta. j 

omule rătăcit - tu şi cei 
Scriptură nu numeşte pe 

y n sensul de femeie 

prin cuvîntul 
numai genul 
şi totodatā 
că este femeia a 
i capul şarpelui 

amului omenesc. 

sI trebuie adăugat: 

a Mântuitorului, Fecioara 

mare cinste pe care o poate 


Fu 


santai inà de la Duhul Sfînt pe 
Mîntuitorul a fost mi totul curāțitā de păcate, ca 
nici un t om, oricît de sfînt ar fi fost; 

- fiindu-i prezisă de Dumnezeu cinstirea 
ei - ca nici o altă cinstire a vreunui om - Sfînta 
Fecioară Marie trebuie socotită cea dintîi dintre 
sfinţi, aşa cum Ioan Botezătorul este cel mai mare 
între prooroci (Mal 3; Isaia 40,3). 

Pentru toate acestea, sfintei Fecioare 
Maria i se cuvine o cinstire mai mare decît altor 
sfinţi (preacinstire), ea fiind împărăteasa şi 


coroana tuturor sfinţilor. Iar cum că, şi după 
naştere a râmas fecioară, citeşte şi vezi cele 
proorocite despre ea la proorocul Iezechil (44, 1- 
3). 


Maica Domnului Iisus 

E Maica Celui de sus, 

Care la noi a venit 

Şi lumea a mîntuit. (Luca 1,33) 


Maica Domnului Iisus 

Are slavă de nespus. . 

Duhul Sfînt o a sfinţit 

Peste Dînsa a venit. (Luca 1,48-49) ® 


De la Duhul a zâmislit, 
S-a făcut sâlaş sfinţit. (Matei 1,20) 
Puterea Celui Preaînalt 
Peste Dînsa s-a vărsat, (Luca 1,34-35) 


Pe Dînsa a umbrit-o 

Foarte a fericit-o. 

Plină de Dar s-a făcut (Luca 1,28) 
Pe Dumnezeu-Omul a născut. 


Plină de dar şi mărire 

De slavă şi fericire, 

A lui Dumnezeu Mireasă 
Preasfîntă şi Prea-aleasă, 


A Duhului Sfînt câmară 

în veci pururea Fecioară. 

Maica Domnului Hristos (Iez. 44,1-3) 
Cel Preasfînt şi Preafrumos. 


* Toate versurile din această carte au fost concepute şi scrise de 
Părintele Cleopa în anii cînd, tînăr monah, a avut în grijă turma 
mănăstirii! Sihăstria (N, R.) 


Care lumea a zidit (Ioan 1,3) 
Cerurile le-a întărit (Ps. 32,6) 
Pămîntul a împodobit 


Cerurile le-a plecat (Ps. 17,11) 

Şi de noi s-a îndurat. 

A venit să pâtimească 

Pe noi să ne mîntuiască. (Isaia 53,5) 


* 
žžk 
* 
* 
. 


Maica Domnului a nâscut 

Pe Emanuel preasfînt, (Isaia 7,14) 
Fiul Celui Preaînalt (Luca 1,26-27) 
Dumnezeu adevărat. (Luca 1,34-35) 


Dacă o maică de împărat 
Se cinsteşte neapărat, 
Oare cîtă cinste are 

şi slavă nemuritoare, 


Maică fără asemănare 
De Dumnezeu Născătoare? 
Care pe El L-a născut 
Şi Maică I s-a făcut. 


Nimenea nu poate spune 
Slava ei din ceea lume, 
Care la cer a luat 

De la cerescu-mpârat. 


De la Hristos Dumnezeu 

Şi preaiubit Fiul Sâ, 

Ea lumina a luat 

Maică a Luminii s-a afiat. 


Este Maica milostivirii 
Ce a născut Izvorul milei. 


* 


Încă mai adaugă aceşti rătăâciţi că nu 
trebuie să-i dâm prea multă cinstire Fecioarei 
Maria şi nici să o numim Pururea Fecioară, pentru 
că a avut mai mulţi copii, care sînt numiţi de 
Sfînta Scriptură "fraţi şi surori" ai lui Iisus 
iar lisus este numit "întiiul născut” (Matei 
1,25), de unde urmează că ulterior a mai avut şi 
alţi fii. 

* 

Şi întra-devăr, Biblia ne vorbeşte de 
nişte "fraţi" ai Domnului şi de asemenea despre 
“surorile” Lui, cînd redă cuvintele iudeilor, 
nedumeriţi de persoana minunată a Domnului: "Au nu 
este acesta fiul teslaurului? Au nu este Mama Lui 
Maria şi fraţii Lui: Iacov, şi Simon şi Iuda? şi 
surorile Lui au nu sînt toate la noi?...” (Matei 
13,55-56; Marcu 6,3). Dar în citatul prim, 
expresia "primul născut” nu înseamnă numaidecit că 
trebuie să presupunem şi existenţa altor născuţi 
ulterior (al doilea, al treilea ...). Acesta este 
un fel de a vorbi în Vechiul Testament, unde 
“întîiul născut“ se numeşte cel ce deschide întîi 
pîntecele, indiferent dacă vor mai fi şi alţi 
fraţi sau nu (Ieş. 13,2), şi unde adeseori 
numărul cardinal -1,2,3...- este înlocuit sau 
întrebuințat amestecat cu cel ordinal - întîiul, 
al doilea. Ebraismul acesta a intrat şi în uzul de 
vorbire al Noului Testament. în cazul de faţă 
"întîiul născut” înseamnă "unul născut”, în sens 
de "unicul nâscut”. Alt înţeles este exclus 
deoarece, aacă într-adevăr Iisus ar mai fi avut şi 
alţi fraţi trupeşti (fii ai Mariei), n-ar fi 
lăsat-o pe Maica Sa în grija unui Apostol, ci în 
grija vreunui fiu de al ei. în citatul al doilea, 
într-adevăr este vorba de "fraţi" şi de "surori" 
ai Domnului. Fraţii sînt chiar amintiţi cu numele 
şi sînt patru, iar surorile, trebuie sā fi fost 


cel puţin două. Ei însă în nici un caz nu au putut 
fi fraţi naturali ai lui Iisus Hristos şi fii ai 
Mariei, Mama lui lisus, pentru că: 

- după o veche şi unanimă tradiţie, Maria, 
Mama lui Iisus a râmas după naştere fecioară, aşa 
cum a fost prefigurată în vedenia proorocului 
Iezechil (44,1-3); 

- mama acestor aşa-zişi fraţi ai Domnului 
este o altă persoană decît Fecioara Maria, câci 
este numită în Sfînta Scriptură "Maria" sau 
"cealaltă Marie” sau "sora Mamei Lui, Maria lui 
Cleopa”, fiind amintită chiar alături de Maica 
Domnului şi în aproprierea ei (Matei 27,55-56; 
28,1; Marcu 15,40,41,47; Ioan 19,25); 

- nicăieri în Sfînta Scriptură aceşti 
"fraţi" ai Domnului nu sînt numiţi fii ai 
Fecioarei Maria; 

- “frații” Domnului, nici ei înşişi nu se 
numesc fraţi, ci robi şi slujitori ai lui Iisus. 
Doi dintre ei, Iacov şi Iuda, sînt autorii celor 
două epistole soborniceşti. Or, acolo ei se 
numesc "rob" (Iacov 1,1) şi "slujitor" (Iuda 1,1) 
ai Domnului Iisus, iar nu fraţi. 

- dacă ar fi fost fraţi naturali ai Săi, 
Hristos i-ar fi făcut apostoli. Deşi unii presupun 
că aceşti doi dintre "fraţii Domnului", anume 
Iacov şi Iuda, ar fi identici cu cei doi apostoli 
care poartă acest nume (Iacov co-nunit la fel cu 
"fratele Domnului" cel mic - în toate listele 
apostolilor - iar Iuda "fratele Domnului", ar fi 
fost Iuda Tadeul), totuşi, acesta este o simplă 
presupunere, neîndestulâtor de întemeiată, mai 
ales că ei înşişi nu se numesc apostoli, după cum 
nu se numesc "fraţi ai Domnului“. Despre Iacov - 
"fratele Domnului” - se ştie numai că a fost cel 
dintii episcop al Ierusalimului şi că se bucura de 

cea mai mare autoritate, atît în fața 
credincioşilor cît şi a Apostolilor (Fapte 12,17; 
15,13), în timp ce Iacov al lui Zevedeu fusese 
ucis (Fapte 12,2). 
- Hristos ar fi încredinţat îngrijirii lor pe 
Fecioara Maria, iar nu Apostolului Ioan, care 


oricum, ar fi fost mai străin acesteia decît un 
fiu sau fiică a ei; 

- Yinînd seama de faptul că peste tot în 
Orient, dar în special la iudei, "frate" se 
întrebuinţează şi în înţelesul mai larg, de 
verişori sau de alte înrudiri. mai apropiate sau 
mai îndepârtate, ca de exemolu la Facere (13,8), 
unde Avraam îl numeşte pe Lot frate, deşi îi era 
hepot de frate (Fac 11,27), trebuie să admitem că 
"fraţii Domnului” au fost verişori ai lui Iisus., 
Dar nu verişori primari, pentru că deşi mama lore 
numită “soră” a Maicii Domnului (Ioan 19,25), ea 
nu poate să fi fost soră bună a acesteia, deoarece 
purta acelaşi nume cu Maria, ci cuvîntul soră, 
trebuie să aibă aici de asemmenea înţelesul de 
cumnată, deoarece Fecioara Maria a fost singură la 
părinți. Ar putea însemna cumnată după Iosif, care 
nu este exclus să fi avut vreo soră măritată. în 
acest caz, fiii ei, numiţi "fraţii Domnului”, ar 
putea fi cel mult verişori secundari ai lui Iisus 
Hristos. 3 . 


"Fraţii" Domnului au fost 
Veri, nu frați ai lui Hristos. 


în Scriptură nu se scrie 

Că a lui Cleopa, Marie, 

Lui Iacob şi lui Iosie 

A fost mană din pruncie? (Marcu 27,56) 


Iar Iuda şi Simeon 

Au fost iarăşi frații lor? (Matei 13,35) 
Şi-au avut chiar şi surori (Marcu 16,1) 
Iară Cleopa, tatăl lor, 


A fost frate şi nu văr 
Al dreptului Iosif 
Precum se vede şi scris. 


Se vede chiar din vechime 
“în poate citi oricine 

n Scriptură, că se ştie 
Ca o bună mărturie: 


Că rudele de aproape 
Li se mai ziceau şi frate. 


Căci Avraam chiar şi pe Lot 

Frate-l chema, nu nepot. (Fac. 13,8) 
Aşa "fraţii" lui Iisus 

Fraţi se cheamă, cum am spus. 


Căci a lor mamă se ştie 
A fost cealaltă Marie, (Matei 28,1) 
Ce în Evanghelie scrie 
Mama lui Iacob-Iosie. (Luca 24,10) 


` 
Deci, vedeţi, luaţi aminte 
Cei întunecaţi la minte. 
Căci "fraţii" Domnului zişi 
Precum se vede şi scris, 


Altă maică au avut 

Ce pe dînşii i-a născut. 
Nu pe Fecioara Maria, 

Ci pe cealaltă Marie 
Mama lui Iacob-Iosie. 


De Fecioara nu se spune 
Că ar fi mai avut în lume, 
Alt copil pe acest pâmînt 
Afară de Unul-Născut. 


Care a fost Domnul lisus 
Şi Fiul Celui de sus. (Luca 1, 34-35; 


Aşa verii lui Iisus 

"Fraţi" se cheamă cum am spus, 
Şi singuri adeveresc 

Că nu-s fraţii iui fireşti. 


În a lor epistolie 

Ei arată să se ştie, 

Că robi lui Iisus au fost (Iacob 1,1 
Şi slujitorii lui Hristos. (Iuda 1) 


De-ar fi avut "frați", Hristos 
Aicea, pe pâmînt, jos 

Lor le-ar fi încredinţat 

Pe Maica Sa cînd a plecat. 


Deşi nu mai au ce adăuga despre fecioria 
Maicii Domnului şi după naştere, ereticii şi 
sectanţii mai adaugă şi acest citat din Sfînta 
Scriptură: "Şi n-a cunoscut-o pe ea pînă cînd a 
născut pe Fiul Său Cel Unul-Nâscut, Căruia I-a pus 
numele Iisus" (Matei 1,25), înţelegina ei că după 
aceea Fecioara Maria ar fi putut avea şi alţi 
copii. 

* 

Dar sā luâm seama şi să înţelegem că în 
Sfînta Scriptură expresia "pînă cînd", înseamnă 
veşnicie. Căci zice Domnul: "Iată, Eu cu voi sînt 
în toate zilele, pînă la sfîrşitul veacului" 
(Matei 28,20). Oare aceasta înseamnă că Se va 
despărţi de noi după sfîrşitul veacului acestuia? 
Oare nu zice dumnezeiescul Apostol Pavel: "Şi aşa 
(după obşteasca înviere) pupurea vom fi cu 
Domnul"? (I Tes. 4,17). 

în alt loc al Sfintei Scripturi este 
scris: "zZis-a Domnul Domnului Meu: şezi de-a 
dreapta Mea pînă ce voi pune pe vrăjmaşii Tâi 
aşternut picioarelor Tale" (Ps. 109,1). Oare 
aceasta însemnă că după aceea Mîntuitorul nostru 
lisus Hristos nu va mai şedea de-a dreapta Tatălui 
spre a împărăţi cu El peste toate veacurile, 
deoarece ştim bine că "Împărăţia Lui nu va avea 
sfîrşit "? (Luca 1,33). 

Iar dacă în alt loc al Sfintei Scripturi 
se zice că Noe a dat drumul corbului din corabie 
spre a vedea dacă a scăzut apa şi zburîna corbul 
nu s-a mai întors pînă cînd s-a uscat apa pe 
pămînt (Fac. 8,7), aceasta înseamnă că s-a mai 
întors la corabie vreodată? 

Iarăşi se arată în dumnezeiasca Scriptură 
că Melhol, fata lui Saul (soţia lui David), nu a 
născut fiu “pînă în ziua în care a murit” (II Imp. 
6,23). Oare înseamnă că a mai născut fii Gupă ce a 
murit, pentru că zice "pînă cînd"? 

Aşadar să deschidă ochii minţii toţi 
aceşti hulitori ai adevărului, asupra acestor 
mărturii luate dintre multe altele ale Sfintei 
Scripturi şi să înţeleagă că, cuvîntul "pînă 


cînd", în Sfînta Scriptură înseamnă veşnic, şi: 
după cum Mîntuitorul veşnic va fi cu Apostolii Sâi 
şi cu toţi cei ce împlinesc poruncile Lui; după 
cum El veşnic va sta de-a dreapta Tatălui 
împărăţind în împărăţia Sa cea fâră de sfîrşit; 
după cum corbul în veci nu s-a mai întors pe 
corabia lui Noe şi după cum în veci Melhol, fiica 
lui Saul, nu a mai făcut fii după ziua în care a 
murit, tot astfel Iosif cel drept şi temător de 
Dumnezeu, veşnic (în veac) nu a cunoscut-o pe 
aceea care a fost fecioră înainte de naştere şi 
pururea Preasfîntă şi Preacurată Fecioră Maria, 
Născâtoare de Dumnezeu şi Maica Luminii, 
împărăteasa îngerilor şi a oamenilor. 


Fecioara cea Preacurată 

Este uşă încuiată, 

După cum Scriptura spune 

În taină fără de nume. (Iez. 44,1-2) 


Iezechil a şi văzut 
Atuncea, mai demult 

Uşa Domnului cea sfîntă 
De Domnul pecetluită. 


Nimeni prin ea n-a trecut 
Numai Domnul Cel Preasfînt. 
Prin ea Domnul a intrat 

Şi urmă nu a lăsat. (Iez. 44,3) 


Uşa El nu a stricat 

La ieşit şi la intrat. 

Ca raza ce intrăâ-n casă 

Şi plecînd, urmă nu lasă (Isaia 66,7) 


Vai de ace: ce hulesc 
Care hulesc şi bîrfesc 
Şi pe alţii înnebunesc, 


Zicind că Maica Fecioară 
A.născut şi-a doua oarâ 
Şi alţi copii a avut 
Afară de Unul-Născut. 


Şi arată la cei orb: 
La cei proşti şi neghiobi 
Că Scriptura zice aşa: 


N-a cunoscut-o pe ea 
Pînă cînd ea a nâscut 
Pe Fiul Unul-Născut. (Matei 1,25) 


Şi-apoi dau ¿ înţelege 
O mare fărâdelege 

Că după ce a nâscut 
Alţi copii e mai avut. 


Dar ca să luaţi aminte, 

Toţi acei fără de minte, 
Şi să puneţi voi în gînd 
Cu cuvîntul "pînă cînd", 


În Scriptură aşa se scrie 
Dar înseamnă veşnicie. 


Ia vedeţi voi în Scriptură 
Cuvîntul de-nvâţătură, 
Unde Domnul zice aşa 

în Evanghelia Sa: 


"Iată Eu cu voi voi fi 
Pînă veacurile s-or sfîrşi”. 
(Matei 28,20) 
Oare nu în veşnicie 
El cu noi are să fie? (I Ioan 5,8-10) 


Pavel nouă ne vesteşte 

Arătat prooroceşte, 

Hristos va fi mîngiiere ` 
Tuturor după înviere, 


Noi pe El îl von slāvi 
Pururea cu El von fi. (I Tes. 4,17) 


Gavriil a vestit Feciorei: (Luca 1,28) 
Hristos va fi Împărat mare 

Şi a Lui împărăție 

Prea veşnică o să fie. (Luca 1,33) 


Şi timpul nehotărît 

Nu va mai va avea sfîrşit. 
Şi în psalmi se scrie aşa: 
"Domnul de-a dreapta va sta 
"Pînă cînd" îşi va pune 

Pe vrăjmaşii fărâ nume, 


Ca un aşternut prea tare 

Sub ale Sale picioare”. (Ps. 109,1) 
Dar după ce-i va pune 

Pe vrăjmaşi spre piericiune, 


Domnul oare nu va sta 

În împărăţia sa 

De-a dreapta Tatălui Sâu 
Ca un Fiu şi Dumnezeu? 


Cîtă nebunie ar fi 

Acestea a le gîndi, 
Fiindcă în psalm aşa scrie 
"Pînă cînd" are să fie. 


Aşadar, sectanţi zeloşi, 
Şi voi dascăli mincinoşi, 
"Pînă cînd" de auziţi 
Trebuie să vă treziţi. 


să înţelegeţi şi să ştiţi, 
Că a Domnului câmară 
Veşnic a rămas Fecioară. (Iez. 44) 


Tatălui a fost mireasă 
Fiului Maică aleasă, 
Şi aşa în veşnicie 
Pururea are să fie. 


Dar se vede în Scriptură 

Şi altă învăţătură, 

Saul avu fata lui 

Pe Melhol, fără de fii. (II Imp. 6,23) 


Şi că ea fii n-a născut 
"Pînă cînd" a şi murit. 
Nebunie chiar ar fi 
Dacă noi am socoţi, 


Că după moarte a nâscut 
Şi copii ar fi avut. 
Fiindcă scrie "pînă cind" 
Trebuie să avem în gînd, 


Că aşa în Scripturi scrie, 
Dar arată "vesnicie". 
Căci cum ar mai fi născut 
Ea, după ce a murit? 


Rugul oarecînd ardea 

De foc nu se mistuia. 

După ce focul a plecat 

El întreg s-a şi aflat. (Iez. 3,2) 


Primind la zănislire 
Focul Dumnezeirii, 

Preasfînta Fecioară 
Şi a Duhului câmară. 


Tatăl pe ea o a umbrit, 
Duh Sfînt peste ea a venit, 
Focul Dumnezeirii a primit, 
Dar el nu s-a mistuit. 


În veci Fecioară a rămas 
Şi a Duhului Sfînt, lâcaş. 


Voi sectanţi aşa să ştiţi 
Pe alţi să nu snmintiţi, 
zicînd câ Sfînta Fecioară 
A născut a doua oară, 


Această hulă e mare 

Şi nu are asemănare. 

Că huliţi în gura mare 

Cinstea Preasfintei Fecioare, 

De Dumnezeu Nâscâtoare (Luca 1,49) 
De suflet mîntuitoare. 


Dar râu vă veţi văieta, 
Şi amar veţi suspina, 
Cînd pe ea o veţi vedea 


La judecata de apoi. 

Şi ea va privi la voi, 

Ca o Maică împărăteasă 

Preasfîntă şi Preaaleasă. (Ps. 44,11) 


Domnul cînd va judeca 

Ea de-a dreapta Lui va sta, 
Cu o mărirea prea mare 

Cu slavă nemuritoare. 


Şi atunci vă va-ntreba 

De ce aţi hulit-o pe ea? 
Domnul cu mînie mare, 

Vă va trimite-n pierzare, 

Că a Lui Maică ați hulit 

Şi veţi merge-n foc cumplit. 


* 


şi cu toate acestea, potrivnicii Maicii 
Domnului spun că nu trebuie să ne adresâm ei în 
rugăciunile noastre cu rugăciunile: "N-avem alt 
ajutor afară de tine" şi "Preasfîntă Născătoare de 
Dumnezeu, mîntuieşte-ne pe noi", find o mare 
greşeală, pentru că punem pe Maica Domnului ca şi 
pe Mîntuitorul, mijlocitoare mîntuirii noastre, 
Unul fiind Mijlocitorul nostru... 

* 


În ceea ce priveşte adresarea noastră 
către Maica Domnului, în acest chip: "N-avem alt 
ajutor afară de tine", prin aceasta noi nu 
tăgăduim unicitatea lui Hristos ca mijlocitor al 
mîntuirii noastre obiective, dar nu neglijăn nici 
folosul oricărui ajutor în legătură cu mîntuirea 


noastră subiectivă. înţelesul acestei adresări 
este următorul: 

“Tu ne poţi da cel mai mare ajutor la 
mântuirea noastră subiectivă; un alt ajutor mai 
mare nu găsim la nici un sfînt; sau nu aven pe 
altcineva, care să ne poată ajuta atît de mult cît 
poţi a ne ajuta tu, ca Maică a Mîntuitorului 
nostru”. 

Iar cuvintele de rugăciune adresate ei: 
"Preasfîntă Născătoare de Dumnezeu, mîntuieşte-ne:: 
pe noi", înseamnă: “înduplecă pe Fiul tău să ne 
mîntuiască" sau: "izbăveşte-ne pe noi". 

în limba greacă, limbă în care au fost 
scrise aproape toate cărţile Noului Testament, ca 
şi cărţile de cult ortodox, verbul “a mîntui" 
înseamnă şi ă izbăvi de râu, de necaz, de ispită, 
de strîmtorare. Deci: "Preasfîntă Născătoare de 
Dumnezeu, mîntuieşte-ne pe noi“, înseamnă 
"ajută-ne cu rugăciunile tale să ne izbāvim de 
rele, de necaz, de lucrările diavolului, de 
patimi”. 

Aşadar, prin "mîntuieşte-ne pe noi" nu 
înțelegem “iartă-ne păcatele”, ci roagă-te Fiului 
Tău pentru mîntuirea noastră. 

Cu neputinţă este ca prin venerarea Maicii 
Domnului să supărâm pe Fiul ei, Căruia prin 
aceasta nu îi scădem cu nimic din adorarea ce I se 
cuvine, ci dimpotrivă, toată prea-venerarea Maicii 
Domnului trece de partea Fiului ei, Care a ales-o 
şi a sfinţit-o pe ea spre a-I fi Lui Maică. 

În cele de pînă aici am arâtat cu mărturii 
din Sfînta Scritură, cinstea, slava şi darurile 
Gate de Dumnezeu Preasfintei Sale Maici, pentru 
câ: 


' În toate noile cârţi de cult s-a făcut înlocuirea cuvîntului 
mîntuieşte cu miluieşte cînd se referă la Maica Domnului, pentru a 
se evita interpretările sectare. Numai în cărţile vechi se 
întîlneşte o asemenea utilizare a cuvintelor, provenită din 
vechile traduceri, lucru care este explicat în text. 


a Dumnezeu, încă o dată, după căderea lui 
Adam şi a Evei, a prevestit pe Maica Domnului, că 
ea .va fi acea femeie-fecioră care prin Fiul ei va 
zdrobi capul şarpelui (Fac. 3,15); 

= Apoi despre ea s-a proorocit că va fi 
acea fecioară care va naşte pe Emanuel - Dumnezeu 
(Isaia 7,13); 

a Ea va fi mijlocitoare a intrării în lume 
a Mîntuitorului nostru Iisus Hristos (Ier. 31,2- 
23); 

= Ei i s-a închinat Arhanghelul Gavriil şi 
a numit-o pe ea "plină de dar" şi "binecuvântată 
între femei” (Luca 1,28); 

e Ei i s-a închinat Elisabeta, maica 
Sfîntului Ioan Botezătorul, numind-o "binecuvîn- 
tată între femei” şi "Maica Domnului meu" (Luca 
1,40-45); "fericit este pîntecele şi sînul ei cã a 
purtat şi a alāptat pe Mîntuitorul lumii, Hristos" 
(Luca 11,27-28); 

= Mântuitorul ca fiu al ei o asculta şi îi 
era supus (Luca 2,51); 

u O primă minune a făcut-o Mîntuitorul la 
nunta din Cana Galileii, la rugămintea ei (Ioan 2, 
3-10); 

a Mântuitorul s-a îngrijit de soarta ei, 
chiar şi atunci cînd suferea înfricoşate chinuri 
pe cruce, încredinţînd-o pe ea spre purtarea de 
grijă a celui mai iubit dintre toţi Apostolii săi 
(Ioan 19,26-27); 

a Ea însăşi prin Duhul Sfînt a proorocit 
că toate neamurile o vor ferici şi-i vor aduce 
cult pentru mărirea cu care a învrednicit-o 
Dumnezeu pentru smerenia ei (Luca 1,48-49); 

a însuşi numele ei se înţelege "Doamnă, 
erâpină" în limba ebraică; 

a Această Doamnă şi Împărăteasă Fecioră, 
va sta de-a dreapta tronului Fiului ei în ziua 
Judecăţii de apoi (Ps. 44,11); 

= Ea a zămislit şi a născut din Duhul 
Sfînt pe Fiul lui Dumnezeu (Luca 1,35), fiind 
umbrită de puterea Celui Preaînalt şi rămînînă 
Fecioară şi după naştere (Iez. 44,1-3); 


= Ea este mai cinstită decît heruvinii gi 
+mai mărită decît serafinii; 

s Ea nu a avut şi alţi fii afară de Iisus 
Hristos, Mîntuitorul lumii (Ioan 20,12-13; Fapte 
1,11); 

s Mama a celor zişi "fraţi şi surori” ai 
Domnului, este Maria lui Cleopa (Matei 27,55-56; 
Marcu 15,40,47; 16,1; Ioan 19,25) şi “fratii” 
Domnului sînt numai rudenii cu El, iar nu fraţi 
naturali ai Lui, căci în vechime la iudei, 
rudeniile de aproape se ziceau "fraţi" (Fac. 
22,8). Mama "fraţilor" Domnului, Maria lui Cleopa, 
se numeşte "soră" cu Maria Domnului, tot în acest 
sens de rudenie apropiată (Ioan 19,25 ş.a.). 

* 


Aşadar, după ce aţi văzut mărturiile 
Sfintei Scripturi despre aceste adevăruri 
privitoare la Maica Domnului, dacă aţi avea mintea 
curăţită de întunericul ereziei şi de păcate, aţi 
putea înţelege prealuminat, pentru care pricină 
noi creştinii ortodocşi din Biserica lui Hristos 
cea dreptmăritoare aducem venerarea Preasfintei 
Fecioare Maria, rugîndu-ne ei şi o punem pe ea 
mijlocitoare către Fiul ei şi Dumnezeul nostru, 
spre a ne ajuta prin mijlocirea prea puternicelor 
sale rugăciuni, pe care le face pururea câtre 
Dumnezeu pentru tot neamul omenesc şi mai ales 
pentru cei binecredincioşi. 

* 


a De ce nu o cinstiţi voi pe Maria 
Domnului cînd însăşi dumnezeiasca Scriptură vā 
arată că şi Arhanghelul Gavriil a cinstit-o pe ea 
cu închinăciune? (Luca 1,29). 

a De ce nu o cinstiţi voi pe Maica 
Domnului, care este Biserica Împăratului Slavei 
cea mai desfătată decît cerurile, căci ea pe 
Dumnezeu - a Cărui slavă nu o cuprinde nici cerul, 
nici pâmîntul - în pîntece L-a purtat? (II Par. 
2,6) 

a Pentru care pricină voi nu o cinstiţi pe 
Maica Domnului, care după mărturia Sfintei 
Scripturi şi a Arhanghelului binevestitor, -este 


"plină de har"? (Luca 1, 40-43) 

» Dacă voi ziceţi că, credeţi cele scrise 
în Sfînta Scriptură, apoi de ce nu o cinstiţi şi 
n-o veneraţi pe Maica Domnului, cînd Scriptura vă 
arată că pe ea o vor ferici toate neamurile, 
pentru mărirea pe care a făcut-o Dumnezeu cu ea? 

a Pentru care pricină voi aţi ajuns la 
atîta întuneric de neînțelegere, câ în loc de a o 
cinsti şi a o venera pe Maica Domnului, voi o 
huliţi şi în nebunia voastră o socotiți ca pe o 
femeie de rînd? 

= Sfîntul Duh a arâtat-o pe ea în psalmi 
ca pe o împărăteasă a îngerilor şi a toată 
făptura, stînd de-a dreapta Fiului ei în haină 
aurită şi prea înfrumuseţată (Ps. 44,11) şi voi o 
numiţi că este o femeie oarecare, ca toate 
femeile? 

m Duhul Sfînt arată în Sfînta Scriptură că 
va fi pomenită din neam în neam şi toate popoarele 
o vor lăuda pe ea în veacul veacului (Ps. 44,20- 
21), iar voi nu voiţi să o lăudaţi şi sā o 
veneraţi pe Maica Domnului? 

m Duhul Sfînt arată câ "toată slava fiicei 
împăratului (a Maicii Domului) este înlăuntru, 
îmbrăcată cu țesături de aur, si prea 
înfrumuseţată (Ps. 44,15). Prin slava dinlâuntru 
arată că este cămară a Duhului Sfînt, preacurată, 
iar voi o huliţi pe Maica Domnului şi o 


necinstiţi? 
= Maica Domnului este acea fecioară care a 
născut pe Emanuel - Dumnezeu (Isaia 7) şi voi 


ziceţi că este o femeie oarecare ca toate femeile? 

e Duhul Sfînt prin gura proorocului 
Iezechi! o arată pe ea, pe Maica Domnului, ca "uşă 
încuiată” prin care nimeni nu va trece decît 
Dumnezeul lui Israel, şi după trecere, încuiată va 
rămîne (Iez. 44,1-3), adică fecioară va fi înainte 
de naştere şi după naştere pururea va râmîne 
fecioară, iar voi ziceţi că Maica lui Dumnezeu a 
mai avut şi alţi fii afară de "Fiul lui Dumnezeu, 
pe care L-a născut"? 


A Mai nine ar fi ca voi sã vă legaţi cîte o 
piatră de grumaz şi să vă aruncaţi în mare (Matei 
18,6-7; Marcu 9,42; Luca 17,1-2) decît să se 
smintească sufletele  bunilor creştini cu 
minciunile şi hulele voastre cele drăceşti şi 
blestemate. 

* 

Cum ar fi putut oare Iosif cel drept şi 
temător de Dumnezeu (Matei 1,19) sã îndrăznească a 
se atinge de Preasfînta Fecioară, după naşterea 
ei, mai ales după ce el a primit descoperirea - 
prin îngerul Sâu - că ceea ce s-a zămislit în 
pîntecele Fecioarei este de la Duhul Sfînt? (Matei 
1,19-21) şi că Cel zămislit din Duhul Sfînt va fi 
Mântuitorul lumii, Hristos? (Matei 1,21). 

Oare dreptul şi temâtorul de Dumnezeu, 
Iosif, - câruia i s-a descoperit de la Dumnezeu că 
Fecioara Maria, logodnica sa, a zârislit de la 
Duhul Sfînt şi a înţeles că prin ea Dumnezeu va 
lucra la mîntuirea neamului omenesc, la zdrobirea 
capului şarpelui (Fac. 3,15) şi că este Fecioara 
proorocită de Duhul Sfînt prin Sfîntul Frooroc 
Isaia, care va naşte pe Emanuel, Dumnezeul şi 
Mîntuitorul lumii (Isaia 7,14) - sâ mai poată 
cugeta din cele omeneşti asupra ei? 

Tocmai de aceea Iosif cel drept şi temitor 
de Dumnezeu s-a arătat aşa de osîrduitor şi 
ascultător şi a slujit cu atîta osteneală 
Pruncului - Dumnezeu, de la naştere, la fuga în 
Egipt şi la întoarcerea de acolo (Luca 2,1,4-6; 
Matei 2,13-14; 20,21-23), precum şi în ceilalţi 
ani ai vieţii sale şi a Maicii Domnului, pentru câ 
îşi dădea desăvirşit seama de chemarea ce o are de 
a sluji Prea Sfintei Fecioare, prin care Dumnezeu 
a venit în lume cu Trup, sâ mîntuiască neamul 
omenesc. 

Deci, mute să fie gurile tuturor 
ereticilor şi ale sectarilor care aduc hule asupra 
împărătesei îngerilor şi Maicii lui Dumnezeu şi a 
dreptului şi temătorului de Dumnezeu Iosif, în 
cele ce râu şi nebuneşte socotesc de a mai fi avut 
şi alţi fii Presfînta şi Preacurata Fecioara 


Maria, Născătoarea de Dumnezeu, cea "plină de 
har". i 
` * 

Preasfîntă Stăpînă, Născătoare de 
Dumnezeu, care eşti lumina sufletului meu, 
mîngîierea şi bucuria mea, îţi mulţumesc ţie, că 
m-ai învrednicit pe mine, nevrednicul, ca să te 
laud şi să te măresc pe tine în toate zilele 
vieţii mele, ca prin paza şi cu ajutorul tău fiina 
mîntuit, slavă, laudă, mulţunită şi închinăciune 
pentru toate să înălţâm, Unuia în Treime Dumnezeu, 
Ziditorul tuturor, acum şi pururea şi în vecii 
vecilor. Amin. 


